15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 800 της 30/30 Δεκ. 1972 (Φ.Ε.Κ. Α’ 240) Περί καθορισμού των διατηρουμένων υπέρ του Νομάρχου Αττικής αρμοδιοτήτων κατά την παρ. 1 του άρθρ. 5 του Ν.Δ. 1147/1972, επί αντικειμένων αρμοδιότητος του Υπουργείου Εθνικής Οικονομίας (Τομέως Εμπορίου). Έχοντες υπ’ όψιν: 1)Τας διατάξεις του άρθρ. 5 του Ν.Δ. 1147/1972 «περί διοικήσεως της μείζονος Πρωτευούσης». 2)Την υπ’ αριθ. 11300/Δ/5.7.1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείο Προγραμματισμού και Κυβερνητικής Πολιτικής Υπουργού παρά τω Πρωθυπουργώ των Υπουργών κλπ.» (Φ.Ε.Κ. 473/ Β/1972). 3)Την υπ’αριθ. 950/1972 γνωμοδότησιν του Ανωτάτου Συμβουλίου Δημοσίων Υπηρεσιών. 4)Την υπ’ αριθ. 705/9.11.1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών, παρά τω Πρωθυπουργώ, Εσωτερικών και Εθνικής Οικονομίας, απεφασίσαμεν και διατάσσομεν: Άρθρ.1-Εκ των μεταβιβασθεισών, δια της παρ. 1 του άρθρ. 5 του Ν.Δ. 1147/1972, εις τους Αναπληρωτάς Νομάρχας-Προϊσταμένους των Διαμερισμάτων της Νομαρχίας Αττικής αρμοδιοτήτων, διατηρούνται υπέρ του Νομάρχου Αττικής, αι κάτωθι αρμοδιότητες επί αντικειμένων του Υπουργείου Εθνικής Οικονομίας (Τομέως Εμπορίου). 1.Η κατά τας κειμένας διατάξεις έγκρισις αποφάσεων, κανονισμών, οργανισμών, προγραμμάτων, συστάσεως Επιτροπών και λοιπών πράξεων Νομικών Προσώπων και Οργανισμών εποπτευομένων υπό του Υπουργείου Εθνικής Οικονομίας (Τομέως Εμπορίου) ων η κατά τόπον δραστηριότης εκτείνεται εις πλείονα του ενός Διαμερίσματα του Νομού Αττικής. 2.Η άσκησις εποπτείας επί των ΕπαγγελματικώνΕργοδοτικών Ενώσεων και Σωματείων, αρμοδιότητος Υπουργείου Εθνικής Οικονομίας (Τομέως Εμπορίου) ων η κατά τόπον δραστηριότης εκτείνεται εις πλείονα του ενός Διαμερίσματα του Νομού Αττικής (Ν.Δ. 795/71 και 890/1971 και Β.Δ. 866/60). 3.Η μετά γνωμοδότησιν της Αγορανομικής Επιτροπής έκδοσις Αγορανομικών Διατάξεων ως και η έκδοσις Δελτίων Τιμών (Ν.Δ. 136/46 ως ετροποποιήθη υπό του Α.Ν. 782/1948). 4.Η κατόπιν γνωμοδοτήσεως της Αγορανομικής Επιτροπής Νομού Αττικής λήψις αποφάσεων επί υποβαλλομένων ενστάσεων και αποφάσεων επιβολής εισφορών Α.Ν. 2375/1940. 5.Η έκδοσις αποφάσεως περί συστάσεως, διαλύσεως και καθορισμού τρόπου λειτουργίας των Λαϊκών Αγορών εν τη περιφερεία του Νομού Αττικής. (άρθρ. 21 Ν.Δ. 136/46). 6.Η ανάδειξις χορηγητών τροφίμων δι’ Ιδρύματα του Δημοσίου και Νομικών Προσώπων Δημοσίου Δικαίου (άρθρ. 1 Νομ. 3095/54 και αποφ. 49381/ 55/Φ.Ε.Κ./Β/224). 7.Η ανάδειξις χορηγητών πετρελαιοειδών δια το Δημόσιον και Νομικά Πρόσωπα Δημοσίου Δικαίου (άρθρ.1Νομ.3095/54 και αποφ. 49381/55 /Φ.Ε.Κ. /Β/224)  8.Η ανάδειξις μειοδοτών παροχής υπηρεσιών εις τα Ιδρύματα του Δημοσίου και Νομικών Προσώπων Δημοσίου Δικαίου (άρθρ. 1 Νομ. 3095/ 54 και αποφ. 49381/55/Φ.Ε.Κ./Β/224). Άρθρ.2.-Η έναρξις ισχύος του παρόντος θέλει καθορισθή, ως ορίζουν αι διατάξεις του άρθρ. 12 του Ν.Δ. 1147/1972. Εις τον Ημέτερον επί της Εθνικής Οικονομίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 